Aukštumų Papua

Aukštumų Papua () – Indonezijos provincija, esanti Naujosios Gvinėjos vidurio vakarinėje dalyje (Irian Džaja), iš rytų ribojasi su Papua Naująja Gvinėja. Administracinis centras – Vamena.

Provincija sudaryta 2022 m., atskyrus pietrytinę Papua provincijos dalį.Prayoga, Fadel (2022-06-23). „DPR Sahkan 3 RUU DOB Papua Menjadi Undang-undang“. KOMPAS.tv

 Geografija 

Provincija yra kalnuotoje salos dalyje, kur iškilęs Naujosios Gvinėjos centrinis kalnagūbris. Būdingi derlingi, upių sudaryti slėniai. Svarbesnės upės – Taritatu, Sobgeras, Mamberamas, Baliemas.

 Gyventojai 
 Tautos: gyvena įvairios, daugiausia priklausančios papuasams (daniai, laniai, jaliai, mekai, huplai, ndugai, ketenbanai ir kt.).
 Religijos: krikščionybė (protestantai 90,4 %, katalikai 7,5 %), islamas (1,9 %);„Jumlah Penduduk Menurut Agama“
 Kalbos: indoneziečių, Papua malajų, lanių, danių, jalių, valakų ir kt.

 Administracinis skirstymas 

Aukštumų Papua padalinta į 8 regencijas.Badan Pusat Statistik, Jakarta, 2023, Provinsi Papua Tengah Dalam Angka 2023. Skliaustuose pateikti administraciniai centrai.

 Džajavidžajos regencija (Vamena)
 Bintango Kalnų regencija (Oksibilas)
 Jahuikimo regencija (Dekajus)
 Tolikaros regencija (Karubaga)
 Centrinio Mamberamo regencija (Kobagma)
 Jalimo regencija (Elelimas)
 Lani Džajos regencija (Tiomas)
 Ndugo regencija (Kenjamas)


 Šaltiniai 

Kategorija:Indonezijos provincijos